Pirjo Muranen

Pirjo Elina Muranen (sünninimi Pirjo Manninen; sündinud 8. märtsil 1981 Rovaniemis) on soome endine murdmaasuusataja.

Muranen on võitnud maailmameistritiili nii individuaalses sprindivõistluses 2001. aasta maailmameistrivõistlustel Lahtis kui ka teatevõistluses 2007. aasta MM-il Sapporos koos Virpi Kuituneni, Aino-Kaisa Saarineni ja Riitta-Liisa Roponeniga.

Maailmakarikavõistlustel on ta sprindivõistlustel võitnud viis etappi. Sprindikarika arvestuses tuli ta 2000–2001 hooajal kokkuvõttes teiseks ja 2002–2003 kolmandaks.

Muranen võitis ka MM-il 2001. aasta Lahtis ja 2003. aastal Val di Fiemme‎s hõbemedali, kuid mõlemal korral võistkonna tulemus tühistati, kuna Lahtis Virpi Kuitunen ja Milla Saari ning Val di Fiemmes Kaisa Varis jäid vahele dopingu kasutamisega.
 
Murase treener on 2006. aasta kevadest Reijo Jylhä. Enne seda oli tema treeneriks isa Jorma Manninen. Pirjo Murase vend on tuntudkahevõistleja Hannu Manninen. Pirjo Muranen abiellus 30. juunil 2007 võrkpallur Ville Muraneniga.

Muranen valiti 2001. aastal Soome aasta naissportlaseks.

Saavutused

Olümpiamängudel 
 2010  Vancouveris
  pronksmedal teatesõidus

Maailmameistrivõistlustel 

 2001  Lahtis:
  maailmameister sprindisõidus (vaba)
 2005  Oberstdorfis:
  hõbemedal sprinditeatesõidus (vaba)
 2007  Sapporos:
  maailmameister 4x5 km teatesõidus
 2009  Liberecis
  maailmameister 4x5 km teatesõidus
  pronksmedal sprindisõidus (vaba) 
 2011  Oslos
  pronksmedal 4x5 km teatesõidus

Maailmakarikavõistlustel

Maailma karikas sprindis

 2. koht: 2001
 3. koht: 2003, 2009

Pirjo Muranen osales karjääri jooksul 157 maailma karika etapil ja jõudis poodiumile 15 korral, millest viiel korral kõige kõrgemale astmele.

Maailmakarikavõistluste etapivõidud

Välislingid 

Pirjo Muraneni koduleht
 
 Pirjo Muranen Soome Suusaliidu kodulehel

Soome murdmaasuusatajad
Sündinud 1981